Annie Chapman

«Dark Annie» Chapman (født Eliza Ann Smith i september 1841, død 8. september 1888) var en engelsk prostituert, kjent som seriemorderen Jack the Rippers andre – av fem – mordoffer.

Hun giftet seg med John Chapman i 1869 og de fikk tre barn sammen. Deres førstefødte, Emily Ruth, døde av hjernehinnebetennelse før hun fylte 12 år. Deres yngste, John Alfred, ble født lam. Chapman livnærte seg ved å hekle, lage antimakassarer, selge blomster, og prostitusjon. Hun og John ble separert i 1884. I tiden før hun ble drept bodde hun i Dorset Street 35 i Spitalfields i Londons East End.

Kroppen hennes ble oppdaget klokken 6:00 den 8. september 1888 i en bakgård i Hanbury Street 29 i Spitalfields. Som med mordofferet Mary Ann Nichols var strupen kuttet med to kutt, det ene dypere enn det andre. Magen var kuttet fullstendig opp og livmoren var fjernet. Hun var 47 år gammel og ved dårlig helse.

Den 27. september 1888 mottok Central News Agency i London et brev – kjent som «Dear Boss»-brevet – som angivelig var skrevet av Jack the Ripper.

Se også 
 Whitechapelmordene
 Casebook: Jack the Ripper

Referanser

Eksterne lenker 
 
  «På sporet av Jack the Ripper» – artikkel om Jack the Ripper og hans ofre i Aftenposten.

Jack the Rippers ofre
Personer fra London
Prostituerte